Xitoyda pirotexnika vositasining portlashi oqibatida 6 kishi halok bo‘ldi

Xitoyning janubi-g‘arbidagi pirotexnika vositalari noqonuniy ravishda ishlab chiqarilgan uyda yuz bergan portlash oqibatida olti kishi halok bo‘ldi, o‘n kishi zarar ko‘rdi. Bu haqda “RIA Novosti” xabar qilmoqda.

Ma’lum qilinishicha, hodisa Guychjou provinsiyasidagi qishloqlarning birida yuz bergan. Ikki kishi voqea joyida halok bo‘ldi, yana to‘rt kishi uy vayronalari ostida qolib ketib, keyinchalik o‘lik holda topildi. Shuningdek, fojia oqibatida turli tan jarohati olgan o‘n kishi shifoxonalarga yuborilgan. Ularning hayoti xavf ostida emas.
Qutqaruv ishlari yakunlanib, huquq-tartibot idoralari voqea tafsilotlariga aniqlik kiritmoqda.